തിരു.വിമാനത്താവളം: അദാനി ഗ്രൂപ്പിനെ പിന്തുണച്ച് തരൂര് തിരുവനന്തപുരം: തിരുവനന്തപുരം വിമാനത്താവളം അദാനി ഗ്രൂപ്പ് ഏറ്റെടുക്കുന്നതിനെ വീണ്ടും പിന്തുണച്ച് ശശി തരൂര് എം.പി. നഗരത്തിന്റെ വികസനത്തിന് അദാനിവരുന്നത് നല്ലതാണ്. നമ്മുടെ വിമാനത്താവളം നന്നായി പ്രവര്ത്തിക്കണമെന്നുള്ളത് തിരുവനന്തപുരം നിവാസികളുടെ ദീര്ഘകാലമായുള്ള ആവശ്യമാണ്. ഇവിടെ ജോലി ചെയ്യുന്ന തൊഴിലാളികള്ക്ക് മെച്ചപ്പെട്ട ഓഫര് ആണ് അദാനി വാഗ്ദാനം ചെയ്തിരിക്കുന്നത്. അദാനി ഗ്രൂപ്പ് രാജ്യത്തെ വേറെയും ചില വിമാനത്താവളങ്ങള് ഏറ്റെടുത്ത് പ്രവര്ത്തിപ്പിക്കുന്നുണ്ട്. അവിടെയെല്ലാം നല്ല രീതിയിലാണ് കാര്യങ്ങള് നടക്കുന്നത്. തിരുവനന്തപുരത്തും നന്നായി ചെയ്യുമെന്നാണ് പ്രതീക്ഷിക്കുന്നത്. അതിനാല് അവര്ക്ക് അവസരം നല്കണം. ഇതു തന്റെ വ്യക്തിപരമായ അഭിപ്രായമാണെന്നും കോണ്ഗ്രസ് പാര്ട്ടിയുടേതല്ലെന്നും തരൂര് പറഞ്ഞു. തിരുവനന്തപുരം വിമാനത്താവളത്തിന്റെ വികസനം ഇതുവരെ ആരും തിരിഞ്ഞു നോക്കിയിരുന്നില്ലെന്നും തരൂര് മാദ്ധ്യമങ്ങളോട് പറഞ്ഞു.